CELEX: 62020TN0484
Language: da
Date: 2020-08-03 00:00:00
Title: Sag T-484/20: Sag anlagt den 3. august 2020 — SATSE mod Europa-Kommissionen

14.9.2020   
            
            
               DA
            
            
               Den Europæiske Unions Tidende
            
            
               C 304/25
            
         
      Sag anlagt den 3. august 2020 — SATSE mod Europa-Kommissionen
      (Sag T-484/20)
      (2020/C 304/29)
      Processprog: spansk
      
         Parter
      
      
         Sagsøger: Sindicato de Enfermería (SATSE) (Madrid, Spanien) (ved advokat M. Sesmero González)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens direktiv (EU) 2020/739 af 3. juni 2020 om ændring af bilag III til Europa-Parlamentets og Rådets direktiv 2000/54/EF for så vidt angår opførelse af SARS-CoV-2 på listen over biologiske agenser, der vides at kunne fremkalde infektionssygdomme hos mennesker, og om ændring af Kommissionens direktiv (EU) 2019/1833, offentliggjort i Den Europæiske Unions Tidende den 4. juni 2020 (L 175/11 — L 175/14), annulleres.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om en tilsidesættelse af artikel 2 og 18 i direktiv 2000/54/EF, sammenholdt med bilag III hertil.
                  
                              —
                           
                           
                              Det gøres herved gældende, at der hverken foreligger en effektiv behandling eller profylakse for den biologiske agens SARS-CoV-2, at der er tale om en virus, som betegnes som meget smitsom, og som muterer, og som dermed med stor sandsynlighed spreder sig i samfundet, og at coronavirus SARA-CoV-2 fremkalder alvorlige lidelser og symptomer, hvorfor de påfører mennesket alvorlig sygdom, der udgør en alvorlig fare for arbejdstagerne.
                           
                        
            
                  2.
               
               
                  Andet anbringende om væsentlige formmangler, idet der foreligger en manglende begrundelse for at klassificere den biologiske agens SARA-CoV-2 i gruppe 3.
                  
                              —
                           
                           
                              Det gøres herved gældende, at selv om Kommissionen har anerkendt, at der hverken findes en vaccine eller effektiv behandling, og på trods af det i artikel 2 i direktiv 2000/54/EF anførte, er SARA-CoV-2 blevet kvalificeret i risikogruppe 3 i stedet for gruppe 4.